CELEX: E2010P0005
Language: mt
Date: 2010-05-19 00:00:00
Title: Talba għal Opinjoni Konsultattiva mill-Qorti tal-EFTA mill-Fürstliches Obergericht iddatata tad- 19 ta' Mejju 2010 fil-kawża Dr Joachim Kottke vs Präsidial Anstalt u Sweetlye Stiftung (Kawża E-5/10)

2.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 325/22
            
         Talba għal Opinjoni Konsultattiva mill-Qorti tal-EFTA mill-Fürstliches Obergericht iddatata tad-19 ta' Mejju 2010 fil-kawża Dr Joachim Kottke vs Präsidial Anstalt u Sweetlye Stiftung
   (Kawża E-5/10)
   2010/C 325/06
   Permezz ta' ittra tad-19 ta' Mejju 2010 saret talba għal Opinjoni Konsultattiva fil-kawża Dr Joachim Kottke vs Präsidial Anstalt u Sweetlye Stiftung, lill-Qorti tal-EFTA mill-Fürstliches Obergericht (Qorti tal-Appell tal-Prinċep), li waslet fir-Reġistru tal-Qorti fis-27 ta' Mejju 2010, dwar id-domandi li ġejjin:
   
               (1)
            
            
               Il-Ftehim dwar iż-Żona Ekonomika Ewropea, li daħal fis-seħħ fil-Liechtenstein fl-1 ta' Mejju 1995, jikkostitwixxi trattat (multilaterali) li, b'riżultat tal-projbizzjoni tad-diskriminazzjoni li tinsab b'mod partikolari fl-Artikolu 4 tiegħu, jipprojbixxi l-impożizzjoni ta' obbligu ta' provvediment ta' sigurtà għall-ispejjeż fuq dawk li jagħmlu talba li joqogħdu fi Stat Membru ieħor taż-ŻEE jekk dawk li jagħmlu talba li joqogħdu fil-Liechtenstein mhumiex obbligati li jipprovdu tali sigurtà għall-ispejjeż?
               F'każ li l-ewwel mistoqsija tkun imwieġba fin-negattiv:
            
         
               (2)
            
            
               Id-dispożizzjoni li tinsab fit-Taqsima 57(2) punt 1 tal-Liechtenstein Zivilprozessordnung (Il-Kodiċi ta' Proċedura Ċivili), li biha eżenzjoni mill-obbligu li tkun provduta sigurtà għal dawk li jagħmlu talba li joqogħdu fi Stat ieħor hija suġġetta għall-possibbiltà ta' infurzar fil-pajjiż ta’ residenza, hi kompatibbli mal-Ftehim taż-ŻEE, b'mod partikolari mal-projbizzjoni ġenerali ta’ diskriminazzjoni skont l-Artikolu 4 tiegħu, sa fejn din tapplika għal dawk li jagħmlu t-talba li joqogħdu fi Stat Membru taż-ŻEE?